C21

C21 er et dansk boyband, fra Nordsjælland, bestående af, David Pepke og Søren Bregendal. Gruppen har solgt mere end 40.000 albums i Danmark og over 300.000 albums i Asien. Den originale line-up af gruppen bestod også af Esben Duus som forlod gruppen i 2005. I 2023 udgav duoen singlen Tricks, der er gruppens første udgivelse i 18 år.

Historie

1998-2000: Begyndelsen 
Bandet blev dannet i 1998, da den kendte danske musikproducer Lars Quang hørte Søren Bregendal synge i omklædningsrummet efter sin søns fodboldkamp. Quang inviterede Bregendal til sit studie for at teste hans sangevne. Bregendal tog sin skolekammerat Esben Duus med til studiet. Da de var opvarmningsband til en fødselsdagsfest i 2000 mødte de David Pepke og trioen var dermed dannet.

2001-2003: C21 og gennembrud i Sydøstasien 
Gruppens selvbetitlede debutalbum blev det bedst sælgende debutalbum fra et dansk boyband nogensinde i Danmark. De blev også Danmarks mest succesrige boyband nogensinde. Den første single, "Stuck in My Heart", blev udgivet 16. september 2002 og gav gruppen sit gennembrud i Sydøstasien, specielt i Thailand. Herefter fulgte singlerne "You Are The One" og "She Cries", hvor førstnævnte toppede hitlisten i Sydkorea.
Albummets fjerde single, "One Night In Bangkok", solgte specielt godt. Den blev udgivet 29. september 2003. Sangen var oprindeligt et nummer af Murray Head fra 1984. Ironisk nok blev versionen fra 1984 ulovlig i netop Bangkok.

2004-2006: Listen, Duus’s exit og opløsning 
C21's andet album, Listen, blev også deres sidste. Albummet blev udgivet 24. maj 2004, men der blev kun udsendt to singler fra albummet, "All That I Want", der nåede #6 og "Tell Me Why It Ain't Easy". Det modtog fire ud af seks stjerner i musikmagasinet GAFFA.

I marts måned 2005 forlod Duss gruppen, ifølge Pepke skete det fordi Duus ikke harmonerede socialt med de to øvrige medlemmer og ofte "surmulede under deres turneer". Bregendal og Pepke fortsatte som duo frem til januar 2006, og nåede at udgive julesangen "The Spirit Of Christmas", som kom med på cd'en Verdens Største Børnekor til fordel for Børns Vilkår. Under optagelserne til deres tredje album i 2006 besluttede de dog at gå hvert til sit.

2007–2022: Pause og soloprojekter 
Efter bruddet med C21 i 2006 forsøgte Bregendal sig med en solokarriere, med debutalbummet Life Is Simple Not Easy (2007), albummet opnåede kun en plads som nr. 40 på Den Danske Album Chart Liste, herefter udgav han to solo-EP’er, Electric Eyes (2008) og Lader Mig Falde (2012), dog uden noget musikalsk gennembrud. I 2012 dannede Bregendal bandet Lighthouse X sammen med Johannes Nymark og Martin Skriver. Lighthouse X gik i opløsning i 2016. I 2013 var planen at Bregendal skulle udgive albummet Sorensen, der eftersigende skulle have været dansksproget og indholde samarbejdsprojekter med en række DJ’s. Det er uklart hvorfor dette album aldrig blev udgivet. Udover sin musikalske solokarriere har han bl.a arbejdet som fundraiser og kreativdirektør for hjerteforeningen "PS. I Love You”, fra 2017 og frem til lukningen i 2020. Bregendal har også en sideløbne karriere som skuespiller, han debuterede i Far til Fire - Gi’r Aldrig Op! (2005), hertil har han også medvirket i Rich Kids (2007), 2900 Happiness (2007–2009), Klassefesten (2011), Emily In Paris (2021–), Love Hurts (2023) og Kentaur (2023)

Efter bruddet valgte Pepke at aftjene sin værnepligt med hærens basisuddannelse, herefter arbejdede han som tjener på en restaurant i en årrække. Pepke rejste også tværs over USA med sin guitar for at finde sig selv igen. Ligesom Bregendal forsøgte Pepke sig også med en solokarriere, med debutalbummet Tuesday Session (2010),  det lykkedes ikke albummet at indtage en plads på hitlisten. Pepke udgav i 2011 singlen "Yellow Sign". 

I 2014 blev Søren Bregendal og David Pepke genforenet som C21 for første gang siden opløsningen i 2006 for at spille numrene "Stuck In My Heart", "All that I want" og "You Just Wait And See" på Bastionen & Løven i København anledning af en af Bregendals private venners bryllup på samme dag.

I 2019 udgav B.T. en artikel om C21 og om hvor de hver er i dag, her afslørede Bregendal og Pepke at de stadig skriver og udvikler musik, som måske udkommer som soloprojekter. Men der er dog endnu ikke planlagt officielle udgivelser.

2023–: STAY POP og tour 
D. 30 august 2023, blev det offentliggjort direkte i Aftenshowet på DR1, at C21 vender tilbage efter en pause på 17 år. Søren Bregendal og David Pepke, bekræftede samtidig at de planlægger at deres comeback EP Stay Pop pt. 1 til september og singlen Tricks samme måned at de næste år tager på turné i Danmark og udlandet.

Medlemmer 

 David Pepke: (2000–2006, 2023–)
Søren Bregendal (1998–2006, 2023–)

Tidligere medlemmer 

Esben Duus: (1998–2005)

Diskografi

Studiealbums

Singler

Turnéer 
 Summer Tour (2003)
The Very First C21 Tour (2003–2004)
 The Listening Tour (2005–2006)
C21 reunion concert (2014; one/off)
Stay Pop Tour (2023–)

Referencer

Eksterne henvisninger 
 

 
Popgrupper fra Danmark
Boybands
Musikgrupper fra 1998
Musikgrupper opløst i 2004